Porpiang Writer 2

Porpiang Writer 2: Road To Megaversal War (ภาษาไทย: พอเพียง ไรเตอร์ 2: ปฐมบทสงครามเมกะเวอร์ซัล) คือนิยายภาคหลักในระยะที่สองของจักรวาล Porpiang Writer/Fantasy Warfare โดยจะเป็นมุมมองหลักที่ต่อจาก Porpiang Writer 1: World of Perfect Human โดยตรง และเป็นจุดเชื่อมต่อของนิยายภาคเสริมอย่าง Realm of Tales 2 และ Element King 1 และมีพื้นฐานมาจากซีรี่ส์ Minecraft Realm of Tales ของช่องยูทูบ "ลุงพี TeamGarryMovieThai" สร้างโดยนักเขียนนามปากกา Porpiang Writer

## เนื้อเรื่อง

### ลอร์ดโวลเดอมอร์ เจ้าแห่งศาสตร์มืดหัวโล้นหน้าอสรพิษกับเรื่องสุดโป๊ะแตกยามเผชิญหน้ากับพอเพียง

เรื่องราวเริ่มต้นขึ้นเกือบสี่เดือนหลังจากบทสุดท้ายของ Porpiang Writer ภาคแรก พอเพียง "เพ้นท์" มาสเตอร์ (Porpiang "Paint" Master) ได้ทำเพลงเพื่อผ่อนคลายจากความเครียดหลังปี 2020 โดยเนื้อเพลงอ้างอิงมาจากเหตุการณ์และประสบการณ์ที่เขาเผชิญหน้ามา ออกมาเป็นอัลบั้มชื่อ ฟรอมฟิกชั่นทูเรียลลิตี้ โวลยุม 1 (From Fiction To Reality Vol.1) แต่ก็ยังไม่วายที่จะยังมีความวุ่นวายเข้ามาอีกเมื่อพวกผู้เสพความตาย (Death Eaters) นำโดยลอร์ดโวลเดอมอร์ (Lord Voldemort) แถมยังมีการเสกตรามาร (Dark Mark) ขึ้นมาที่ประเทศอังกฤษอีก แถมแฮร์รี่ พอตเตอร์ (Harry Potter) ก็มาหาพอดี มาพร้อมกับรอน วีสลีย์ (Ron Weasley) และเฮอร์ไมโอนี่ เกรนเจอร์ (Hermione Granger) ซึ่งแกนนำกองทัพดัมเบิลดอร์ทั้งสามนี้มาเพื่อหนีภัยจากโวลเดอมอร์ทั้งสิ้น (Dumbledore's Army) และพอเพียงก็อธิบายให้สามแกนนำฟังว่า เหล่าอัน-แฟนทาสต์และเรียลเอ็นติตี้หรือเรียลบีอิ้งนั้นรู้เรื่องโวลเดอมอร์ได้ยังไง (Un-Fantast & Real Entities/Real Beings) และอธิบายถึงแผนการรับมือกับโวลเดอมอร์ถ้าบุกมาถึงบ้านของพอเพียง แต่แล้วโวลเดอมอร์ก็บุกมาถึงบ้านพอเพียงจนได้ พอเพียงจึงตัดสินใจออกไปเผชิญหน้ากับพวกผู้เสพความตายทันที

เมื่อพวกโวลเดอมอร์ขู่ว่าจะเข้าไปบุกบ้านพอเพียง พระเอกอันดับหนึ่งจึงตวาดอำนาจยักษ์ทำให้ศัตรูกลัว และก็อธิบายให้ศัตรูฟังเรื่องฮอร์ครักซ์ (Horcruxes) จนถึงขั้นโวลเดอมอร์รำคาญและสั่งให้เงียบ แต่พอเพียงกลับไม่หยุด และบอกว่าโวลเดอมอร์มาเหยียบผิดถิ่นแล้ว และในตอนแรกโวลเดอมอร์และเหล่าผู้เสพความตายพยายามร่ายคำสาปพิฆาต (Killing Curse) ใส่พอเพียงจากทุกทิศทาง แต่พอเพียงป้องกันได้ด้วยการเสกม่านอาร์เจ็นต์ (Argent Curtain) คลุมรอบตัว และสวนกลับด้วยลูกตะกั่วปืนพกยิงหัวผู้เสพความตายเรียงคนเพื่อไม่ให้โวลเดอมอร์กลับมาเหยียบย่ำบ้านของเขาอีก แต่ทว่าฮีโร่สังกัดองค์กรยอดมนุษย์เพื่อสันติสุข (The Superhero For Peaceful Corporation) กลับมาช่วยปิดจ็อบไม่ให้ผู้เสพความตายเข้ามารุกรานพอเพียงได้มากกว่านี้ นั่นเป็นสิ่งที่พอเพียงไม่เข้าใจเลยว่าทำไมต้องมีฮีโร่ชาวเรียลบีอิ้งมาคอยก้าวก่ายเขาอยู่เรื่อย

### รักษายัง ลีพุงให้พ้นจากการบาดเจ็บ พร้อมกันนั้นก็ได้เจอกับแวมไพร์หนุ่มอีกต่างหาก

ในด้านภายนอกเรียลลิตี้เมกะเวิร์ส เมกะเวิร์สไททันสองพี่น้อง (Megaverse Titans) ทั้งฟิกชันเนียส (Fictionious The Megaverse Titan) และดาร์กเนสซัส (Darknessous The Megaverse Titan) ได้คุยกันว่ามันเกิดอะไรขึ้นกับจักรวาลเรล์มออฟเทลส์ (Realm of Tales Universe) หลังจากที่ออริเจียส (Origious The Universe Titan) ตัดสินใจสร้างจักรวาลนี้เพื่อคุมขังอินดิเชียส (Indicious The Universe Titan) และจบศึกการแย่งชิงพลัง เช่นเดียวกับที่เพอร์เฟกเทียส (Perfectious The Multiverse Titan) ทำกับออบลิเวียส (Oblivious The Multiverse Titan) ด้วยพหุจักรวาลแฟนตาซีวอร์แฟร์ (Fantasy Warfare Multiverse) แต่เพอร์เฟกเทียสจัดการควบคุมสถานการณ์มาอย่างดียิ่งกว่าออริเจียสไม่รู้อีกกี่เท่าตัว ผลลัพธ์จึงเกิดขึ้นแตกต่างกันราวฟ้ากับเหว และเรื่องราวก็ได้มาเฉลยว่า ฟิกชันเนียสเคยเตือนไททันจักรวาลออริเจียสไปแล้วเจ็ดครั้งแต่กลับไม่ได้ผลเสียที ในขณะที่เพอร์เฟกเทียสก็ไม่พบความเคลื่อนไหวใด ๆ ของออบลิเวียสแม้แต่นิดเดียว ส่วนเกฟเวอร์รัส โลธาร์ เจ้าชายและจอมมารสูงสุดแห่งโลธาเรีย (Prince Gaverous Lothar) ก็ยังหมกมุ่นอยูกับการทำลายความชั่วร้ายต่อไป เพราะด้วยความแค้นจากการต้องมาเป็นพาหะนำพลังให้กับอินเฟอร์นอส ดิ อันไนฮิเลเตอร์ (Infernos The Annihilator) โดยที่เขาไม่ได้สมัครใจ และทนอยู่กับชีวิตที่ความสุขถูกขายให้กับอินเฟอร์นอสไปแล้วไม่ไหวอีกต่อไป เขาจึงมีปากเสียงปะทะคารมกับไนท์แมเรียส (Nightmarious) ลูกศิษย์ของจอมทำลายล้างระดับกิกะเวิร์สอยู่บ่อย ๆ

ต่อมา พอเพียงก็ได้ขับรถไปทำงานเหมือนเดิม เพิ่มเติมคือตอนจะกลับบ้านดันมาเจอคนขอให้ช่วยเสียก่อน ซึ่งไม่ใช่ใครนอกจาก มิโดริยะ "เดกุ" อิซึคุ (Izuku "Deku" Midoriya), ยัง ลีพุง (Young LeePung) และลูซิเฟอร์ ลีพุง (Lucifer LeePung) ซึ่งสองคนหลังบาดเจ็บสาหัสมากและต้องได้รับการรักษา และก่อนหน้านี้ไม่มีแท็กซี่ไทยคันไหนไปรับเพราะอ้างส่งรถ และอาการบาดเจ็บของทั้งยังและลูซิเฟอร์เกิดจากการถูกเอ็นติตี้\_เอ็กซีทำร้าย (Entity\_EXE) และมันก็ส่งผลทำให้ร่างกายของทั้งสองขับวิญญาณของฮีโร่บรายน์สตีฟโอ (Herobrine Steve O) ด้วยการให้วิญญาณทะลุออกมาจากหน้าท้องของทั้งสองจนตาย เพื่อไม่ให้เกิดเหตุการณ์แบบนี้ขึ้นมา พอเพียงจึงต้องขอความช่วยเหลือจากสมาชิกกองทัพดัมเบิลดอร์ให้ช่วยพวกเขาให้ได้ และในที่สุด ด้วยความช่วยเหลือของลูน่า เลิฟกู๊ด (Luna Lovegood) กับเนวิลล์ ลองบอตท่อม (Neville Longbuttom) ก็ทำให้ยานี้ถูกผลิตขึ้นมาได้สำเร็จ และขุมพลังฮีโร่บรายน์สตีฟโอก็บังเอิญเริ่มแผลงฤทธิ์อยู่ในท้องของทั้งยังและลูซิเฟอร์พอดี ดังนั้น พอเพียงจึงฉีดยาขับศาสตร์มืดไล่ฮีโร่บรายน์สตีฟโอไปเก็บไว้ในขวดเก็บขุมพลังในที่สุด ก่อนจะส่งต่อให้เหล่าฮีโร่สังกัดองค์กรยอดมนุษย์เพื่อสันติสุขเก็บรักษาไม่ให้ศัตรูหน้าไหนเข้ามาช่วงชิงไปได้

ไม่ทันไร เดอะเรล์มวอทเชอร์ (The RealmWatcher) ชายชราผู้หนึ่งที่ทำหน้าที่เฝ้าดูความเป็นไปของจักรวาล ได้มาเยือนที่บ้านของพอเพียง และทำให้คนทั่วบ้านงงเป็นไก่ตาแตกเลยว่ามาที่นี่ได้ยังไง แต่ปรากฏว่าเมื่อเล่าเรื่องราวให้พวกพระเอกทุกคนฟัง พวกเขาก็เข้าใจทันทีว่าแท้จริงแล้วชายชราก็คือออริจินส์โคลนเอ็กซ์ (Origins Clone X) ซึ่งเป็นโฮสต์โลกที่เคยเผชิญหน้ากับอินดิเชียสมาก่อนแล้ว แต่จากการที่ออริจินส์โคลนซีโร่ (Origins Clone Zero) เพื่อนสนิทของเขาลบโลกของตัวเองทิ้งไป การหลบหนีออกจากการลบครั้งนั้นทำให้ดวงวิญญาณส่วนหนึ่งถูกแยกออกจากร่างของเขาไปพร้อมกับพลังวิเศษที่เคยอยู่กับโฮสต์โลกหมายเลขเอ็กซ์ และไม่สามารถทำอะไรกับโลกอื่นได้เลย แต่วิญญาณส่วนนั้นกลับรวมกับดวงวิญญาณของฮีโร่บรายน์สตีฟโออีกส่วนหนึ่งเข้าด้วยกัน แล้วจุติลงมาเป็นบุตรชายคนโตของไก่เจี๊ยบและแอตลาสเดอะไททัน (Atlas The Titan) นามว่า ลูซิเฟอร์ ลีพุง ไปโดยปริยาย แต่ดูเหมือนว่าลูซิเฟอร์จะโชคดีพิลึกที่สตีฟโอไม่เลือกยึดร่างของลูซิเฟอร์ แต่เลือกยึดร่างของยังซึ่งมาจากดวงวิญญาณของโฮสต์โลกหมายเลขศูนย์แทน

หลังจากที่ยังฟื้นขึ้นมาได้แล้ว เขาก็อธิบายให้พอเพียงฟังแทบไม่รู้เรื่อง ปล่อยให้พอเพียงปะติดปะต่อเอาเอง ซึ่งพอเพียงก็เป็นคนจากนอกจักรวาลเรล์มออฟเทลส์อยู่แล้ว เมื่อพอเพียงรู้ว่ายังไปโดนอะไรมาถึงได้มาที่นี่แบบนี้ พอเพียงเองก็ตอบไม่ได้เหมือนกันว่าเขาเป็นอะไรกันแน่ ได้แต่ให้ยังไปคุยกับเรล์มวอทเชอร์ในบ้าน จากนั้นยังก็ทำตามคำแนะนำของพอเพียง ส่วนพระเอกหมายเลขหนึ่งก็ได้ออกไปทำภารกิจหยุดเหตุจลาจลในกรุงเทพมหานคร ซึ่งที่นั่นมีเหตุวุ่นวายระหว่างมัลแวร์ลีเจี้ยน (Malware Legion), องค์กรภารดรภาพแห่งวายร้าย (The Brotherhood of Super Villain Corporation), สมาพันธ์วิลเลิน (League of Villains), ผู้เสพความตาย, และองค์กรซีมเลสฮิวแมน (Seemless Human Corporation) และบังเอิญว่าเหตุจลาจลนั้นกลับถูกหยุดไว้ได้โดยแวมไพร์หนุ่มวิคเตอร์ (Victor The Young Vampire) ว่าที่ตัวช่วยสำหรับทีมทำลายฮอร์ครักซ์ของลี พาเกอร์ (Lee Paker) ลุงของพอเพียง ซึ่งก็ถูกเจ้าแห่งมัลแวร์อัดจนเละเหมือนกระสอบทราย แต่ในเมื่อมีพอเพียงมาช่วยไว้ได้ ศึกครั้งนี้จึงถูกตัดจบลงอย่างง่ายดาย พอเพียงพาวิคเตอร์ขึ้นรถกลับไปยังบ้านของเขา โดยระหว่างทางก็มีการรีแค็ปเหตุการณ์ของทางเรียลลิตี้เมกะเวิร์สใน Porpiang Writer ภาคแรก แต่พอมาถึงบ้านก็มีเรื่องให้พอเพียงต้องหัวหมุน เพราะอิซึคุออกจากบ้านไปหยุดทหารเลียมแห่งดราโกวิลเลจ (General Liam of Drago Village) ที่กำลังจะมาทำร้ายพวกลีอีก พอเพียงจึงเตรียมยาขับขุมพลังศาสตร์มืด แล้วนั่งชิรอนซิ่งตามอิซึคุไปทันที และเมื่อตามทันแล้ว พระเอกอันดับหนึ่งจึงเฉ่งใส่อิซึคุน้ำไหลไฟแลบ ก่อนจะพาขึ้นรถไปช่วยลีในที่สุด

### พอเพียง มาสเตอร์ ปะทะ ทหารเลียมแห่งดราโกวิลเลจ และ ลอร์ดโวลเดอมอร์ (ครั้งที่สอง)

เมื่อมาถึง ปรากฏว่าไม่ทันซะแล้ว เลียมได้ถีบอีวิลโคลน 303 (Evil Clone 303) กระเด็นห่างไปนับกิโลเมตรซะก่อนแล้ว ลี, แบรด คอนเนอร์ (Brad Conner), ไก่แจ้ (Chicken Jae), และดิอัสแซซินส์ (The Assassins) จึงต้องรับมือกับทหารเลียมอย่างเดียว ซึ่งเลียมก็หนีไปเพื่อจะฆ่าอีวิล 303 อย่างเดียวโดยตั้งใจว่าจะหาเรื่องพวกพระเอกทีหลัง แต่ระดับพระเอกซะอย่าง ใครจะไปยอมกันได้ เพราะพวกพอเพียงรีบไล่ตามเลียมที่เผชิญหน้ากับอีวิล 303 และเข้าไปขัดขวางสุดฤทธิ์ ในขณะที่อีวิลโคลนคนสุดท้ายได้ล่อให้สมุนเอกแห่งวิเธอร์ไล่ตามเขา ทีมพระเอกก็ไล่ตามเลียมไปด้วย จนกระทั่งพวกเขาอยู่ห่างจากค่ายชั่วคราวของอีวิล 303 มามากพอแล้ว อีวิล 303 จึงดำเนินตามแผนโดยมีอีไลจาห์ "อีไล" โฮลต์ (Elijah "Ely" Holt) และฮีโร่สังกัดองค์กรยอดมนุษย์เพื่อสันติสุข เข้ารุมกระทืบ และพอเพียงก็เปิดฉากด้วยการฉีดยาขับศาสตร์มืดเข้าคอหอย แล้วจู่โจมรอไปเรื่อย ๆ จนกว่าเลียมจะขับขุมพลังวิเธอร์ออกมา และมันก็ได้ผลจริง ๆ เมื่อขุมพลังวิเธอร์ถูกขับออกจากปากของเลียม เหล่าฮีโร่สังกัดองค์กรยอดมนุษย์เพื่อสันติสุขจึงตัดสินใจเก็บมันไว้ในขวดบรรจุขุมพลังแล้วเอาไปเก็บรักษาในสำนักงานฮีโร่ของตัวเอง

เสร็จจากการสู้กับเลียม พอเพียงกับอิซึคุก็กลับมาที่บ้าน พร้อมกับหลักฐานใหม่เกี่ยวกับตัวตนของเจ้าแห่งมัลแวร์ แท้จริงแล้วเดอะแบล็คคือมัลเวิร์ต แคนเซอร์ส (Malwert Cancers) ชายที่เกิดมาจากรักจอมปลอมของพ่อแม่วัยใสในยุคนั้น พ่อฟันแม่จนท้องแล้วก็ทิ้ง ส่วนฝ่ายแม่ก็ไม่รู้ตัวและไม่เชื่อมาตลอดด้วยซ้ำว่าท้อง เอาแต่เข้าใจว่าที่ท้องใหญ่ขึ้นเพราะอุจจาระสะสมเท่านั้น มันหนักจนเข้าขั้นเธอไปคลอดลูกบนโถส้วมเพื่อที่เธอจะได้เบ่งอุจจาระออกมา และสุดท้ายเธอก็คลอดลูกออกมาได้สำเร็จและเสียชีวิตโดยที่ยังไม่ทันจะได้กดชักโครกกำจัดเด็กทิ้งด้วยซ้ำ แต่กระนั้นเด็กก็ยังรอดมาได้และถูกรับไปเลี้ยงที่สถานรับเลี้ยงเด็กกำพร้า ซึ่งก็ถูกบูลลี่จนกระทั่งระเบิดเวลาในตัวของเขาปะทุออกเมื่อถึงวันที่เขาได้รับเซรุ่มเพอร์เฟกต์เคม เขาจัดการแพร่เชื้อดาร์กแวร์ไวรัสใส่ทุกคนรอบตัวให้เป็นอันเดดไซเบอร์ทั้งหมด จากนั้นก็หายไป ไม่มีใครเห็นเขาอีกเลย มัลเวิร์ตได้ตายในเชิงบริบทไปแล้ว เหลือแต่เจ้าแห่งมัลแวร์ ซึ่งเมื่อพอเพียงรู้แล้วว่าตัวตนจริง ๆ คือใคร เขาจึงเตรียมพร้อมจะจัดการให้ได้ แต่นอกเหนือจากนั้นพอเพียงไม่รู้ว่าจะเอายังไงต่อไป เพราะตอนนี้ ความรู้สึกเหมือนกับว่า ถ้าไม่ใช่พระเจ้าลงโทษกับการกระทำของเหล่าโฮสต์โลกที่ละเลยหน้าที่และออกนอกลู่นอกทาง ก็อาจเป็นจอมทำลายล้างระดับกิกะเวิร์สที่พร้อมเถลิงอำนาจได้ทุกเมื่อ ซึ่งตอนนี้ ทุกคนอาจมาไกลเกินกว่าจะรู้ว่าจุดเริ่มต้นที่แท้จริงมาจากอะไรกันแน่ ทว่า ไม่ทันไรโวลเดอมอร์และเหล่าผู้เสพความตายที่รอดชีวิต กลับแวะมาหาเรื่องที่บ้านพอเพียงอีกครั้งก่อนที่จะไปถล่มเกาะควอลาสทาร่า นั่นแสดงว่าทอม มาร์โวโล่ ริดเดิ้ล (Tom Marvolo Riddle) ไม่ยอมเข็ดหลาบจำจากการบุกบ้านพอเพียงครั้งก่อนจริง ๆ และตรงกับนิยามความวิปริต (Definition of Insanity) ของวาส มอนเทเนโกร (Vaas Montenegro) สุดยอดตัวร้ายในตำนานจากเกมฟาร์ครายภาคสาม (Far Cry 3) แบบเป๊ะ ๆ นั่นก็คือการทำสิ่งเดิม ๆ ซ้ำแล้วซ้ำเล่า โดยหวังว่าจะมีอะไรเปลี่ยนแปลง ซึ่งใช้กับโวลเดอมอร์ได้ดีมากเพราะพ่อมดแห่งศาสตร์มืดใช้วิธีข่มขู่และฆ่าล้างเผ่าพันธุ์ เป็นเครื่องมือในการเพิ่มพูนอำนาจตัวเองตั้งแต่ต้นจนจบ แม้จะพ่ายแพ้จากการต่อสู้ครั้งเดิม แต่พ่อมดหัวโล้นหน้าอสรพิษกลับไม่ยอมแพ้ และพยายามจะฆ่าพอเพียงและแฮร์รี่ให้ได้ โดยไม่สนใจเลยว่าตอนนี้แฮร์รี่และพรรคพวกอยู่กับแอตลาสที่ศูนย์รวมเรล์ม ลอร์ดโวลเดอมอร์จึงสูญเสียลูกน้องอีกเป็นเบือให้กับคมกระสุนที่พอเพียงส่งไปเจาะหัวเรียงคน แถมยังโดนทั้งหมัดทั้งส้นเท้าของอิซึคุที่เตะต่อยใส่อีก สุดท้ายแล้วเหล่าผู้เสพความตายจึงถอยห่างออกจากบ้านพอเพียง ไปหาเรื่องกับมัลแวร์ลีเจี้ยนแทน

### เสียสละเพื่อห้ามมวย สู่การหยุดแผนการรูตคิต 4.0

แต่คำว่าพระศุกร์เข้าพระเสาร์แทรกดันมาในจังหวะนี้พอดี เมื่อได้ข่าวว่า ลี พาเกอร์ กำลังทะเลาะกับอีวิล 303 และแอตลาสเดอะไททันเรื่องที่เทพเจ้าคลั่งกั๊กภารกิจทั้งหมดไม่ให้อีวิลโคลนคนสุดท้ายได้รับรู้ ทำให้ผู้สร้างจักรวาลต้นฉบับต้องใช้วิธีห้ามมวยขั้นเด็ดขาด ซึ่งทำให้พอเพียงใจสลายและพาอิซึคุไปห้ามมวยทันที โดยที่อีกฝ่ายแทบไม่ได้เต็มใจจะมาเลย ทำได้แต่เตือนรุ่นพี่ไม่ให้เข้าไปยุ่งตลอดทาง พอมาถึงที่เกิดเหตุ ทั้งอิซึคุ รวมไปถึงออริจินส์และนิวทรัลโคลน 303 (Origins & Neutral Clones 303) ก็เหนี่ยวรั้งไม่ให้พอเพียงเข้าไปห้ามมวยสุดฤทธิ์ แต่ก็ไม่สำเร็จ พอเพียงหลุดจากเงื้อมมือของทั้งสามพุ่งเข้าไปให้อีวิล 303 เข้าแทงซ้ำ ๆ ทั่วตัว จนกระทั่งเอลฟ์ลอร์ดลีเวนเนียร์ (เทพไมอาคูลวาเรน หรือ ออริจินส์โคลน 396 แห่งมิดเดิ้ลเอิร์ธเวิลด์ (Elf Lord Levenir/Culvaren The Maia/Origins Clone 396 of Middle Earth World)) เข้ามาและจับพอเพียงแยกกับอีวิล 303 ออกไป ซึ่งเป็นวินาทีแห่งความขัดแย้งสิ้นสุดลง แต่ความโกลาหลครั้งใหม่ ณ เกาะควอลาสทาร่ากำลังจะเริ่มต้นขึ้น

ที่เกาะควอลาสทาร่า เรื่องราวมันชักจะไปกันใหญ่แล้ว กับโครงการรูตคิต 4.0 (Rootkit 4.0) ที่ถูกสร้างมาเพื่อตอบโต้สมาพันธ์วิลเลิน, องค์กรภารดรภาพแห่งวายร้าย, ซีมเลสฮิวแมน, และกบฎครูเซดีสอีก